Igor Laikert
Igor Laikert je bosanskohercegovački alpski skijaš, rođen 27. februara 1991. u Zenici. Član je skijaškog kluba Karaula iz Travnika. U kategoriji juniora u skijaškim takmičenja FIS-a učestvuje od 2006. godine, a prvi put u Svjetskom kupu u alpskom skijanju, učestvuje u slalomskoj utrci 6. januara 2011. godine na takmičenju u Zagrebu. Nastupio je do sada, na tri Svjetska prvenstva u alpskom skijanju. Na XXII Zimskim olimpijskim igrama u Sočiju, nastupio je u svih pet disciplina alpskog skijanja.